da da da sv sv da da it de da da en da da da da da da en de da da da sv sv da da it da da da en da da da da da da da en da da da da da da da da da da da da da da da da da da da da da da da da da da da da da da da da da da da sv da da da da da da da da da da da da de da da da da da da id de da da da sv sv da da da da en da da da da
Sikkerhedsregler og politikker – Fritidscentret Fri-Stedet
Børn og unge der er visiteret
Gaming & E-sportspolitik for Fri-Stedet
Her på Fri-Stedet støtter vi op om konceptet E-sport, der i løbet af få år har vokset sig på størrelse med de mere traditionelle sportsgrene. Derfor giver vi på Fri-Stedet vores medlemmer muligheden for at udforske E-sport og gaming, hvor inklusion og det sociale aspekt er vores højeste prioritet.
Vores E-sport og gamerum er et sted, hvor de unge kan spille under opsyn med rammer og forventninger.
E-sport har mange forcer som andre sportsgrene ikke besidder, eksempelvis har det et fællessprog på tværs af kulturer og landegrænser og det er ikke køns-, fysisk- eller aldersbetinget. Det skaber en fælles social platform for de unge, hvor der dannes relationer, der måske ikke er muligt at opnå i andre kontekster.
Vores E-sportspolitik afspejler de pædagogiske overvejelser, vi som fagprofessionelle har gjort os, samt de samfundsmæssige retningslinjer, der er blandt ’gamingkulturen’.
E-sport er et område i konstant udvikling, derfor er vores politik også dynamisk, således vores medarbejdere kan holde sig ajour med den nyeste viden indenfor området og tilpasse politikken herefter.
LÆRING OG GAMING I BØRNEHØJDE
For nogle kan E-sport, virke som en ’undskyldning’, for at børnene får lov til at spille computer hele dagen. Det vil vi gerne understrege, ikke er formålet med E-sport og heller ikke afspejler Fri-Stedets målsætning med dette.
Ud over evner og interesse til selve spillet handler E-sport, også om samarbejde, sundhed, selvudvikling, kommunikation og social dannelse. Selvfølgelig skal der bruges noget tid på at træne sig i spillet, men sideløbende er der mange andre aspekter, vi inddrager. For deltagelse inddrages eksempelvis god kommunikation og fysisk træning, men også korte undervisningselementer om hvordan søvn og kost påvirker evnen til at koncentrere sig.
E-sport giver de unge indsigt i egen udvikling, men ligeledes også i andres og holdets udvikling. Dette bidrager til en anden måde at være sociale på, hvor vi sikrer en god tone med plads til alle.
Sikkerhedsregler på Farmen i forhold til crosskørsel
Fri-Stedet er ansvarlig for at sikkerhedsreglerne håndhæves på Farmen og personalet støtter op om sikkerheden og er med til at fremstå som positive rollemodeller.
Fri-Stedets crossbane er sikkerhedsgodkendt i forhold til og i samarbejde med Ungdomsringens sikkerhedskrav til crosskørsel på træningsbane.
Der vil altid være to pædagoger til stede omkring cross aktiviteten.
De to pædagoger, som står for aktiviteten, gennemgår crossbanen sammen med børnene, inden der køres.
Inden kørsel på Fri-Stedets crossbane skal alle medlemmer tage en kørelicens, hvor de gennemgår en teoretisk og køreteknisk prøve.
De ansvarlige pædagoger skal i samarbejde med medlemmerne tjekke crossmaskinen inden der køres.
Kørelicensen kan inddrages, hvis et medlem ikke overholder reglerne.
Lågen ud til Kollegievej åbnes, således der er fri vej for ambulancekørsel.
Alle medlemmer er ved ulykke forsikret igennem Fri-Stedets medlemskab af Ungdomsringens ulykkesforsikring.
Alle bærer godkendt styrthjelm, brynje, handsker, lukkede sko, lange bukser og trøje under kørsel. Godkendt styrthjelm og brynje udlånes af Fri-Stedet til cross.
Alle medlemmer, der kører på crossbanen, SKAL have underskrift fra forældre/værge.
Alle medlemmer, der ikke kører, SKAL opholde sig uden for crossbanen.
Sikkerhedsregler på Farmen i forhold til hestehold
Fri-Stedet er ansvarlig for, at sikkerhedsreglerne håndhæves på Farmen og personalet støtter op om sikkerheden og er med til at fremstå som positive rollemodeller.
Alle bærer godkendt ridehjelm under ridning.
Alle medlemmer, der rider på Farmen, SKAL have underskrift fra forældre/værge.
Ingen fastgør sig til hesten ved f.eks. at vikle træktov eller lignende rundt om hånden eller livet.
Alle bærer sikkerhedsmæssigt korrekt fodtøj under ridning og håndtering af hesten.
Sandaler og andet åbent fodtøj må ikke benyttes i stalden.
Ingen fører hesten uden trense eller træktov.
Ingen råber eller løber i nærheden af hesten, hverken i stalden, på marken eller ved ridebanen.
Alle medlemmer er ved ulykke forsikret igennem Fri-Stedets medlemskab af Ungdomsringens ulykkesforsikring.
Alle SKAL ride med sikkerhedsgodkendt ridehjelm.
Alle SKAL ride med fodtøj beregnet til ridning, dvs. som har en glat/let rillet sål, en lille hæl og som ikke har snører, der kan hænge fast i bøjlen.
Brug af mobiltelefonen under ridning er IKKE tilladt.
Der SKAL være opsyn af en hesteansvarlig person under ridning.
Alle SKAL benytte sikkerhedsvest ved springning.
Alle SKAL ride med sikkerhedsgodkendt hjelm.
Alle SKAL ride med sikkerhedsvest.
Alle SKAL ride med fodtøj beregnet til ridning dvs. som har en glat/let rillet sål, en lille hæl og som ikke har snører, der kan hænge fast i bøjlen.
Færdselsloven SKAL overholdes og alle er forpligtet til at vise hensyn til andre trafikanter.
Følg de anbefalinger, der er omkring ridning i området.
Ridning i terræn SKAL være sammen med en ride ansvarlig voksen.
Heste, der føres på fold, SKAL som minimum føres i grime og træktov.
Fører flere personer heste ud på samme tid, MÅ der først slippes fri, når alle er klar.
Der SKAL altid være en hesteansvarlig person til stede, når der lukkes ud eller hentes heste.
Børn og unge der er visiteret
For forældre og samarbejdspartnere